ОБРАЗЛОЖЕЊЕ ОДЛУКЕ О УПОТРЕБИ ИМЕНА, ГРБА И ЗАСТАВЕ ГРАДА СРЕМСКА МИТРОВИЦА

Правни основ за доношење ове одлуке садржан је у члану 32. став 1. тачка 19. Закона о локалној самоуправи („Сл.гласник РС“, бр. 129/2007, 83/2014 – др. закон, 101/2016 - др. закон, 47/2018 и 111/2021- др. закон) који прописује да Скупштина општине даје сагласност на употребу имена, грба и другог обележја општине. Чланом 41.став 1.тачка 19. Статута града Сремска Митровица („Сл.лист града Сремска Митровица“, број 3/2019 и 5/2019) предвиђено је да Скупштина града, у складу са законом, даје сагласност на употребу имена, грба и другог обележја Града.

Циљ доношења ове одлуке је ближе уређење употребе имена, грба и заставе града Сремска Митровица. Наиме, одлуком су прицизирани услови за употребу имена, грба и заставе града, поступак прибављања сагласности употребе имена, грба и заставе града Сремска Митровица, као и санкције у случају непоштовања одредби ове одлуке.

Градска управа за буџет и локални економски развој дала је процену финансијских ефеката ове одлуке на буџет Града, те је утврђено да доношење ове Одлуке нће имати утицаја на буџет, ни на приходној, ни на расходној страни.